Aleksandras Čakas

Aleksandras Čakas (, tikroji pavardė Aleksandrs Čadarainis, 1901 m. spalio 27 d. Rygoje, Rusijos imperija – 1950 m. vasario 8 d. Rygoje, Latvijos SSR) – Latvijos poetas, rašytojas.

 Kūryba 
Eilėraščiuose vyrauja miesto tematika, gausu bohemos gyvenimo vaizdų, išryškinti socialiniai kontrastai. Poemose atsispindi Rygos istorija ir tradicijos, vaizduojamos latvių šaulių kovos dėl nepriklausomybės, atskleidžiamas menininko vidinis pasaulis. Kūrybai būdinga miesto kasdienybės poetizavimas, individo ir jo aplinkos priešpriešos tema, ekspresionizmo poetika, klasikinis eiliavimas derinamas su verlibru.

 Bibliografija 
 Aš ir šis laikas (Es un šis laiks), 1928 m.
 Širdis ant šaligatvio (Sirds uz trotuāra), 1928 m.
 Poema apie vežiką (Poēma par ormani), 1930 m.
 Mano rojus (Mana paradīze), 1932 m.
 Umurkumurs, 1932 m.
 Užgaidų veidrodyje (Iedomu spoguļi), 1938 m.
 Matysas, bokalų bajoras (Matiss, kaušu bajars), 1943 m., nebaigta
 Amžinybės palytėtieji (Mūžības skartie 1-2), 1937–1939 m.
 Grok, muzikante (Spēlē, spēlmani), par. 1938–1944 m., išsp. 1972 m.
 Poezija (lietuvių kalba). – Vilnius, Vaga, 1973 m.

 Šaltiniai 

 Nuorodos 
 Aleksandras Čakas. tekstai.lt

Kategorija:Latvijos poetai
Kategorija:Latvijos rašytojai
Kategorija:Rašytojai ekspresionistai